била висока.
 (245)
 С оглед на изложените съображения (съображения 224, 241—244) с втората бележка Комисията информира заинтересованите страни, че възнамерява да използва Аржентина като подходяща представителна държава и Prysmian Energia Cables Y Sistemas de Argentina S.A в съответствие с член 2, параграф 6a, буква a), първо тире от основния регламент, за да извлече цени или референтни стойности, при които няма нарушения, с цел изчисляване на нормалната стойност.
 (246)
 Заинтересованите страни бяха приканени да представят коментари относно целесъобразността Аржентина да бъде представителна държава, а Prysmian Energia Cables Y Sistemas de Argentina S.A. — производител в представителната държава. Бяха получени коментари от Connect Com, CCCME и групата ZTT.
 (247)
 Групата ZTT повтори твърдението си, че БНД не е подходящ показател за оценка на равнището на икономическо развитие в дадена държава, тъй като включва не само дохода, генериран в рамките на тази държава, но и генерирания извън нея доход, като твърди, че Комисията е допуснала явна грешка в преценката си на фактите, когато при оценка на сходството на икономическото развитие с Китай е взела предвид само категорията доходи на Световната банка въз основа на БНД на глава от населението. Както в случая с Турция, разяснен в съображение 214, групата ZTT твърди, че Малайзия има по-близко равнище на икономическо развитие до Китай, отколкото Аржентина, измерено на база БВП на глава от населението, равнище на производителност и според индекса на човешкото развитие на ООН, и поради това се заявява, че Малайзия е по-представителна държава от Аржентина.
 (248)
 Комисията не е съгласна с твърдението на групата ZTT, че е допуснала явна грешка, когато е използвала БНД за оценка на равнището на икономическо развитие на възможните представителни държави. Както е разяснено подробно в съображения 216 и 217, за да определи кои държави са на сходно равнище на икономическо развитие като това на страната на износа във всеки отделен случай, Комисията използва държави, класифицирани от Световната банка в една и съща категория според дохода. Основният регламент не съдържа допълнителни изисквания за избора на държавата с най-близки БВП на глава от населението, равнище на производителност или индекс на човешкото развитие на ООН като страната на износа. В този случай съответната категория на Световната банка, където е класифициран Китай, е тази на държавите с по-висок среден доход. Следователно както Малайзия, така и Аржентина имат сходно равнище на икономическо развитие с това на Китай и беше счетено, че отговарят на критерия, посочен в член 2, параграф 6а, буква а), първо тире от основния регламент. Поради това твърдението, че Малайзия е по-добра представителна държава от Аржентина беше отхвърлено.
 (249)
 CCCME твърди, че разходите за суровини, внесени от китайските производители от международните пазари, не следва да се считат за изкривени и поради това не следва да се заменят.
 (250)
 На включените в извадката китайски производители износители беше дадена възможност да потвърдят, че при техните (внесени) суровини е нямало нарушения в съответствие с член 2, параграф 6а, буква а) от основния регламент. Поради изказаните от тях твърдения се наложи да предоставят доказателства (т.е. държава на произход на стоките, договор за покупка, фактури) в тяхна